|  |
| --- |
| **Štatút školského parlamentu** |

**Základná škola s materskou školou, č. 700, 966 52 Tekovská Breznica**

**Preambula**

My, žiaci Základnej školy s materskou školou v Tekovskej Breznici, v zmysle demokracie, ľudských práv a práv dieťaťa vychádzajúc z prirodzeného práva žiaka na kvalitné vzdelanie a vychádzajúc z práva učiteľa mať žiaka s dobrými ľudskými vlastnosťami usilujúc sa o uplatnenie spolupráce medzi nami – žiakmi a pedagógmi, usilujúc sa o rozvoj duchovnej kultúry i zveľadenia životného prostredia, o zviditeľnenie našej školy a jej dobrého mena, uznášame sa prostredníctvom svojho práva voliť, na vzniku Žiackeho školského parlamentu Základnej školy s materskou školou v Tekovskej Breznici, zloženého z našich zástupcov a sľubujeme rešpektovať jeho prácu a jeho uznesenia.

**Úvodné ustanovenie**

* 1. Školský  parlament  tvorí  medzičlánok  medzi  žiakmi  a  učiteľmi. Poslaním parlamentu je riešenie výchovno- vzdelávacích problémov, navrhovanie opatrení na zlepšenie všetkých činností na škole, vylepšenie vzájomných vzťahov medzi žiakmi a pedagogickými pracovníkmi, hľadanie spoločných postupov pri organizovaní mimoškolskej činnosti žiakov.
	2. Školským parlamentom vedieme žiakov k tomu, aby sa sami naučili rozlišovať kladné a záporné stránky života a vyberať z nich také podnety, ktoré prispievajú ku kladnému rozvoju ich osobnosti a nie k pasivite, nezodpovednosti a nedisciplinovanosti.
	3. Školský parlament je samosprávna skupina detí, ktorí ako zástupcovia svojich spolužiakov vyjadrujú ich názory a záujmy na pôde parlamentu, predkladajú návrhy na nové aktivity v škole a  hľadajú riešenia aktuálnych problémov.

**Článok 1**

**Školský parlament**

1. Školský parlament je iniciatívnym a pomocným orgánom riaditeľky školy, ktorý vyjadruje záujmy žiakov v oblasti výchovy a vzdelávania na základnej škole.

2. Poslaním školského parlamentu je riešenie výchovno-vzdelávacích problémov, navrhovanie opatrení na zlepšenie činností v škole, hľadanie spoločných postupov v organizovaní mimoškolskej činnosti žiakov, alebo aj zlepšovanie vzájomných vzťahov na škole.

3. Spolupracuje s vedením školy,  so žiakmi aj s učiteľmi školy.

**Článok 2**

**Organizácia školského parlamentu**

1. Členmi školského parlamentu sú žiaci ZŠ, ktorí sú volení priamou voľbou v kmeňovej triede školy. Člen parlamentu je volený vždy na jeden školský rok. Člena školského parlamentu si volia žiaci 4. – 9. ročníka.

V prípade nespokojnosti s jeho činnosťou má trieda právo ho odvolať a zvoliť si nového zástupcu.

 Ak sa člen parlamentu  nezúčastní dvoch zasadnutí školského parlamentu, neospravedlnenou neúčasťou,  ostatní členovia parlamentu majú právo ho odvolať.

Sídlom školského parlamentu je Základná škola s materskou školou Tekovská Breznica.

Školský parlament pracuje pod vedením učiteľov, vymenovaných do tejto funkcie riaditeľkou školy.

Školský parlament je schopný uznášať sa, ak je prítomná nadpolovičná väčšina všetkých jeho členov.

Parlament zasadá spravidla 1x do mesiaca, v prípade väčších akcii podľa potreby.

Miestom stretávania je trieda 9. ročníka.

Parlament si pozýva na svoje zasadnutia hosťa, ktorý im zodpovedá  na ich otázky. Hosťom môže byť okrem riaditeľky školy napr. výchovný poradca, koordinátor prevencie, resp. iní hostia (po vzájomnej dohode s koordinátormi ŽP).

Školský parlament má možnosť využívať webovú stránku školy.

**Článok 3**

**Zasadnutia školského parlamentu**

* 1. Program rokovania žiackeho parlamentu zostavuje predseda školského parlamentu spolu s koordinátorkami parlamentu.
	2. Počas každého rokovania sa vedie zápisnica (dátum rokovania, menný zoznam prítomných členov, pozvaných hostí,  program, prerokované problémy, návrhy, podnety a výsledky hlasovania), ktorú zapisuje člen ŠP v spolupráci s koordinátorkami ŠP.
	3. Činnosť školského parlamentu  sa bude riadiť podľa štatútu, ktorý bol vypracovaný a schválený členmi žiackeho parlamentu na 1. stretnutí ŠP.
	4. Zmena štatútu, resp. jeho doplnenie je možné vykonať na základe dohody s koordinátorkami ŽP a schválení nadpolovičnou väčšinou členov ŠP.

**Článok 4**

**Úlohy člena  školského parlamentu**

1. Člen školského parlamentu je povinný povedať všetko, čo sa dozvedel na parlamente na triednickej hodine vo svojej triede. Na triednickej hodine si po dohode s triednym učiteľom, učiteľkou dohodne pevne stanovený čas, ktorý bude na každej triednickej hodine využívať.
2. Na každé zasadnutia si člen ŠP nosí zošit (slovník), do ktorého si zapisuje všetko, o čom sa na parlamente rokuje a rieši. Z druhej strany si píšu otázky svojich spolužiakov, ktoré chcú prediskutovať na parlamente.

3.Zánik členstva v ŠP:

* + 1. vystúpením člena
		2. vylúčením člena z dôvodu neúčasti, alebo iného priestupku
		3. zánikom ŠP

 4.Každý člen  ŠP sleduje nástenku a webovú stránku parlamentu.

 5.Zapája sa aktívne do činností a aktivít žiackeho parlamentu.

 6.Navrhuje a organizuje akcie žiackeho parlamentu.

**Článok 5**

**Práva a povinnosti školského parlamentu**

1. Členovia ŠP sú volení na dobu jedného školského roka.
2. Členovia žiackeho parlamentu si na 1. stretnutí volia
	1. predsedu
	2. podpredsedu
	3. zapisovateľa

 3.   Títo volení členovia ŠP tvoria výbor ŠP.

4.   Voľby prebiehajú tajným, písomným hlasovaním.

5.   Súčasťou každého rokovania žiackeho parlamentu je riešenie pripomienok, ktoré získali členovia ŠP na triednických hodinách:

* 1. správanie žiakov
	2. dochádzka
	3. vzdelávacie výsledky
	4. organizácia mimoškolských aktivít, súťaží a pod.
	5. hodnotenie výzdoby a čistoty tried
	6. návrhy na estetizáciu a čistotu školy
	7. výsledky zberovej činnosti
	8. iné návrhy a pripomienky na zlepšenie kvality a klímy školy
	9. hodnotenie práce a plnenie plánu ŠP, ktorí si ŠP schválil na svojom zasadnutí.

**Článok 6**

**Predseda školského parlamentu**

* 1. Zasadnutie školského parlamentu zvoláva jeho predseda, ktorý pripravuje v spolupráci s koordinátorom ŠP program zasadnutia.
	2. Predseda parlamentu má právo dvoch hlasov v prípade rovnosti hlasov.
	3. Mimoriadne zasadnutie žiackeho parlamentu môže zvolať len predseda parlamentu, alebo vtedy, ak o to požiada nadpolovičná väčšina členov ŠP.
	4. Všetky podnety, pripomienky, návrhy prednesie predseda parlamentu spolu s koordinátorkami riaditeľke školy.
	5. Informácie získané počas zasadnutia s pani riaditeľkou oznámi na ďalšom zasadnutí všetkým členom ŠP.
	6. Predseda žiackeho parlamentu má celkový prehľad o akciách, ktoré parlament pripravuje.
	7. V spolupráci s koordinátorkami sa stará o propagáciu školy .
	8. Predseda parlamentu v spolupráci s koordinátorkami rozdeľuje úlohy súvisiace s konkrétnymi aktivitami jednotlivým členom ŠP.
	9. Predseda parlamentu v spolupráci s koordinátorkami riadi aj jednotlivé príspevky určené na nástenku a na webovú stránku školy.
	10. Vedie členov ŠP k zodpovednému plneniu úloh a k aktivite.

**Článok 7**

**Podpredseda školského parlamentu**

* 1. Pomáha s vytváraním webovej stránky školského parlamentu.
	2. Pomáha predsedovi žiackeho parlamentu s prípravou zasadnutí, tvorbou programu a s ďalšími aktivitami podľa požiadaviek koordinátora ŠP.
	3. V prípade neprítomnosti predsedu  parlamentu vedie zasadnutie parlamentu.

**Článok 8**

**Zapisovateľ školského parlamentu**

Zapisovateľ pripravuje v spolupráci s koordinátorkami prezenčné listiny a eviduje dochádzku členov ŠP na zasadnutiach.

2.    V spolupráci s koordinátorkami ŠP vypracuje zápisnicu v zmysle bodov programu, ktorý mu predkladá predseda.

**Článok 9**

**Záverečné ustanovenia**

Štatút školského parlamentu je povinný rešpektovať každý člen ŠP.

Štatút školského parlamentu sa môže meniť a dopĺňať .

Tento Štatút školského parlamentu bol schválený na zasadnutí ŠP dňa 5.9.2023 , a týmto dňom vstupuje do platnosti.

**1. DODATOK K ŠTATÚTU**

|  |  |  |
| --- | --- | --- |
|  | **Meno a priezvisko** | **Podpis** |
| **Predseda ŽŠP** | Bianka Borošová |  |
| **Podpredseda ŽŠP** | Dávid Krištof |  |
| **Koordinátorky** | PaedDr. Jana Lauková |  |
| PhDr. Magdaléna Zimová |  |
| **Riaditeľka školy** | PaedDr. Jana Letková |  |

V Tekovskej Breznici dňa 5.9. 2023